
На основание чл. 5, ал. 2 от Наредбата за условията и реда за извършване на оценка на въздействието върху околната среда (Наредбата за ОВОС), РИОСВ – Монтана информира:

От „ком агроˮ оод са внесени уведомления за две инвестиционни предложения: „Изграждане на водоснабдителен сондажен тръбен кладенец за добив на подземни води за напояване на сливови дърветаˮ (вх. № 4959/04.11.2016 г.) и „Изграждане на система за капково напояване на сливиˮ (вх. № 5154/16.11.2016 г.) в землищата на гр. Берковица и с. Мездрея, общ. Берковица.
Предвидените дейности, като отделни инвестиционни предложения, самостоятелно попадат в обхвата на точка 1, буква „в” и точка 2, буква „г” от Приложение № 2 на Закона за опазване на околната среда (ЗООС) и съгласно чл. 93, ал. 1, т. 1 от ЗООС подлежат на преценяване на необходимостта от извършване на оценка на въздействието върху околната среда (ОВОС). 
Предвид разпоредбата на чл. 82, ал. 3 от ЗООС, оценките по преценяване на необходимостта от извършване на ОВОС за двете инвестиционни предложения ще бъдат проведени в една обединена процедура.
Имотите, предмет на ИП, попадат в границите на една защитена зона (ЗЗ) от екологичната мрежа Натура 2000, а именно – ЗЗ BG0002090 „Берковицаˮ по Директивата за опазване на дивите птици, обявена със Заповед № РД-842/17.11.2008 г. на министъра на околната среда и водите (обн. ДВ, бр. 1/2009 г.) и за която има изготвен План за управление, утвърден със Заповед № РД-44/26.01.2016 г. на министъра на околната среда и водите (обн. ДВ, бр. 12/2016 г.).

Извършена е проверка за допустимост, на основание чл. 12, ал. 2 от Наредбата за условията и реда за извършване на оценка за съвместимост на планове, програми и инвестиционни предложения (Наредба за ОС), според която ИП е допустимо спрямо режима на дейностите, вписани в заповедта за обявяване на защитена зона BG0002090 „Берковица”, както и спрямо общите и специфичните режими и препоръчителните дейности от Плана за управление за ЗЗ.


Инвестиционното предложение подлежи на преценка за вероятната степен на отрицателно въздействие върху защитени зони, съгласно разпоредбите на чл. 2, ал. 1, т. 1 от Наредбата за условията и реда за извършване на оценка за съвместимост на планове, програми и инвестиционни предложения (Наредба за ОС).
Преценяването на необходимостта от извършване на ОВОС и оценката за съвместимост ще бъдат проведени в една процедура, в съответствие с разпоредбите на Наредбата за ОВОС и Наредбата за ОС.

Компетентен орган за произнасяне с решение за преценяване на необходимостта от извършване на ОВОС е директорът на РИОСВ – Монтана.

Копие от писмото е изпратено до община Берковица, кметство Мездрея и БДДР – Плевен.

